**εσοδα από συναλλαγεσ χωρισ υποχρεωση ανταποδοσησ**

**(φοροι και μεταβιβασεις )**

ΓΙΑ ΣΚΟΠΟΥΣ ΕΝΗΜΕΡΩΣΗΣ ΤΟΥ ΓΕΝΙΚΟΥ ΛΟΓΙΣΤΗΡΙΟΥ της ΔΗΜΟΚΡΑΤΙΑΣ, ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟΥ ΕΡΓΟΥ ΓΙΑ ΤΗ ΜΕΤΑΒΑΣΗ ΤΟΥ ΔΗΜΟΣΙΟΥ ΤΟΜΕΑ ΣΤΗ ΛΟΓΙΣΤΙΚΗ ΒΑΣΗ ΤΩΝ ΔΕΔΟΥΛΕΥΜΕΝΩΝ ΕΣΟΔΩΝ ΚΑΙ ΕΞΟΔΩΝ

**Εισαγωγή**

**(α) Το Έργο**

Το Γενικό Λογιστήριο της Δημοκρατίας έχει την ευθύνη, μεταξύ άλλων, της εκτέλεσης όλων των λογιστικών εργασιών της κεντρικής κυβέρνησης της Κυπριακής Δημοκρατίας, περιλαμβανομένης και της κατάρτισης των ετήσιων οικονομικών καταστάσεων.

Η κεντρική κυβέρνηση της Κυπριακής Δημοκρατίας σήμερα χρησιμοποιεί λογιστικές μεθόδους στη βάση των πραγματικών πληρωμών και εισπράξεων, με ορισμένες εξαιρέσεις, όπως για παράδειγμα την παραγωγή πληροφοριών σε σχέση με συγκεκριμένες οικονομικές υποχρεώσεις (ομόλογα, η παροχή πληροφοριών σχετικά με εγγυήσεις που εκδίδονται από την Κυπριακή Δημοκρατία κλπ).

Με Απόφαση του Υπουργικού Συμβουλίου αρ. 74.643 και ημερομηνία 5 Φεβρουαρίου 2013, εγκρίθηκε η εισήγηση του Γενικού Λογιστηρίου της Δημοκρατίας για μετάβαση στη λογιστική βάση των δεδουλευμένων εσόδων και εξόδων, και εξουσιοδότησε τη Γενική Λογίστρια της Δημοκρατίας να προβεί, σε συνεργασία με όλα τα Υπουργεία, Τμήματα και Ανεξάρτητες Υπηρεσίες, στις απαραίτητες ενέργειες, για να καταστεί δυνατή η εφαρμογή της νέας λογιστικής βάσης.

Επιπρόσθετα, σύμφωνα με το άρθρο 79 του περί της Δημοσιονομικής Ευθύνης και του Δημοσιονομικού Πλαισίου Νόμου του 2014 (Ν.20(Ι)/2014), προβλέπεται ότι «…ο Γενικός Λογιστής ετοιμάζει, ετήσια, στη βάση Διεθνών Λογιστικών Προτύπων, που ο ίδιος ήθελε αποφασίσει:

(α) τις οικονομικές καταστάσεις που περιλαμβάνουν όλους τους οικονομικούς φορείς· και

(β) τις ενοποιημένες οικονομικές καταστάσεις της Γενικής Κυβέρνησης».

Με βάση τα πιο πάνω, έχει ληφθεί απόφαση για μετάβαση του δημοσίου τομέα στη λογιστική βάση των δεδουλευμένων εσόδων και εξόδων (το «Έργο») έχοντας τα Διεθνή Λογιστικά Πρότυπα Δημοσίου Τομέα (ή στα αγγλικά International Public Sector Accounting Standards - IPSAS) ως σημείο αναφοράς, λαμβάνοντας ωστόσο υπόψη την πιθανή εξέλιξη των Ευρωπαϊκών Λογιστικών Προτύπων Δημοσίου Τομέα (ή στα αγγλικά European Public Sector Accounting Standards - EPSAS).

Συναφώς αναφέρεται ότι σε επίπεδο Ευρωπαϊκής Ένωσης, υπάρχει σε εξέλιξη πρωτοβουλία της Eurostat για εφαρμογή της λογιστικής βάση των δεδουλευμένων σε όλα τα κράτη μέλη της Ε.Ε. Ανεξάρτητα από την προοπτική αυτή, πολλές χώρες μέλη έχουν προχωρήσει στην εφαρμογή της λογιστικής αυτής βάσης, με την Κύπρο να βρίσκεται στην προτελευταία θέση της κατάταξης σε ότι αφορά την εγγύτητα στην εφαρμογή των Διεθνών Λογιστικών Προτύπων, το οποίο δεικνύει την αναγκαιότητα υλοποίησης του Έργου.

**(β) Έσοδα από συναλλαγές χωρίς υποχρέωση ανταπόδοσης**

Μεγάλο και σημαντικό κομμάτι του Έργου είναι και η καταγραφή, αναγνώριση και παρουσίαση των Εσόδων του κράτους, λόγω κυρίως του οικονομικού τους μεγέθους αλλά και των οικονομικών υποχρεώσεων που έχει αναλάβει το κράτος έναντι των πολιτών.

Είναι ιδιαίτερης σημασίας, για σκοπούς καλύτερης και πληρέστερης ενημέρωσης των οικονομικών καταστάσεων του κράτους, να γίνει κατανοητό από το Γενικό Λογιστήριο της Δημοκρατίας, όλο το εύρος των Εσόδων, ώστε η οικονομική τους πτυχή να αντικατοπτριστεί όσο το δυνατόν πιο δίκαια στις οικονομικές καταστάσεις του κράτους.

Ως εκ τούτου, είναι σημαντικό να καταγραφούν όλα τα έσοδα από συναλλαγές χωρίς υποχρέωση ανταπόδοσης, καθώς επίσης και τα κριτήρια βάσει των οποίων παραχωρούνται. Για το σκοπό αυτό, έχει ετοιμαστεί η συνημμένη Κατάσταση η οποία πρέπει να συμπληρωθεί για διευκόλυνση της διαδικασίας.

**κατασταση εσοδων χωρισ υποχρεωση ανταποδοσης**

|  |  |
| --- | --- |
| Έσοδο1 |  |
| Πραγματικό Ποσό έτους 2020 (€) |  |
| Προϋπολογιζόμενο ποσό έτους 2021(€) |  |
| Τρόπος υπολογισμού 2 |  |
| Κεφάλαιο/Άρθρο προϋπολογισμού |  |
| Είδος/Κατηγορία Εσόδου3 | Φόροι/Άλλα έσοδα χωρίς υποχρέωση ανταπόδοσης (εξαιρουμένων των Μεταβιβάσεων)  Μεταβιβάσεις – Παρακαλώ προσδιορίστε 4\_\_\_\_\_\_\_\_\_\_\_\_\_\_ |
| Νομοθεσία/Κανονισμός/Εγκύκλιος που διέπει το Έσοδο |  |
| Άρθρο Νομοθεσίας/  Κανονισμού/ Εγκυκλίου5 |  |
| Σε περίπτωση εσόδου από φορολογία, σε ποια κατηγορία ανήκει 6 |  |
| Σε περίπτωση εσόδου από φόρους/άλλα έσοδα χωρίς υποχρέωση ανταπόδοσης (εξαιρουμένων των Μεταβιβάσεων):   * ποιο θεωρείται ότι είναι το φορολογητέο του σημείο/γεγονός (taxable event) 7 * σχετικό άρθρο νομοθεσίας/κανονισμού/εγκυκλίου 8 |  |
| Υπάρχουν περιπτώσεις προπληρωμής; 9 |  |
| Υπάρχουν περιπτώσεις για τις οποίες αφαιρείται οποιοδήποτε ποσό κατά την είσπραξη του εσόδου;  Αν ναι, ποιες είναι αυτές; |  |
| Υπάρχουν προϋποθέσεις (conditions) που να επιβάλλουν όρια στη χρήση των εσόδων; Αν ναι, προσδιορίστε τις προϋποθέσεις 10 . |  |
| Υπάρχουν περιορισμοί (restrictions) που να επιβάλλουν όρια στη χρήση των εσόδων; Αν ναι, προσδιορίστε τους περιορισμούς 11. |  |
| Έσοδο εκ μέρους τρίτων 12  (έσοδο σαν μεσάζων/αντιπρόσωπος) | Ναι - Παρακαλώ προσδιορίστε τον τρίτο οργανισμό: \_\_\_\_\_\_\_\_\_\_\_\_\_\_\_\_  Όχι |
| Προκύπτουν εισπρακτέα ποσά (χρεώστες) από το εν λόγω έσοδο; | Ναι  Όχι |
| Παρατηρήσεις / Σχόλια |  |

Ετοιμάστηκε από:

Ονοματεπώνυμο: ………….……………………………………

Τηλέφωνο επικοινωνίας: ……......……………………………………

E-mail: ………………………………………………

**Διευκρινήσεις:**

* Για κάθε κατηγορία Εσόδουθα πρέπει να συμπληρωθεί ξεχωριστή κατάσταση.
* Για πρόστιμα ή άλλες κυρώσεις που σχετίζονται άμεσα με το υπό αναφορά έσοδο θα πρέπει να συμπληρώνεται άλλη κατάσταση.
* Ο αριθμός πάνω δεξιά από κάθε ερώτημα, δηλώνει τον αριθμό της επεξήγησης που δίνεται στις «Επεξηγήσεις Κατάστασης» πιο κάτω (βλ. σελ. 4 και 5).

**επεξηγησεισ καταστασησ**

1. Παρακαλώ όπως καταγραφούν σε κατάλογο, τα ***Έσοδα*** (βλ. «Ορισμοί», σελ. 6) που εισπράττει το Υπουργείο σας ως η αρμόδια αρχή, αναφέροντας και το συνολικό ποσό ανά είδος εσόδου (πραγματικό έτους 2020 και προϋπολογιζόμενο έτους 2021).
2. Παρακαλώ να γίνει αναφορά στον τρόπο υπολογισμού του ύψους του κάθε Εσόδου.
3. Παρακαλώ όπως επιλέξετε αν το συγκεκριμένο έσοδο αφορά σε

* Έσοδο από φόρους / άλλα έσοδα χωρίς υποχρέωση ανταπόδοσης (εξαιρουμένων των Μεταβιβάσεων) ή
* Έσοδο από Μεταβιβάσεις

1. Σε περίπτωση εσόδου από μεταβιβάσεις, παρακαλώ όπως προσδιοριστεί η κατηγορία της μεταβίβασης:
   * + Χορηγίες
     + Διαγραφέντα χρέη
     + Πρόστιμα
     + Κληροδοτήματα
     + Δωρεές
     + Αγαθά σε είδος
     + Υπηρεσίες σε είδος
     + Άλλο \_\_\_\_\_\_\_\_(παρακαλώ προσδιορίστε)
2. Υπάρχει συγκεκριμένη Νομοθεσία, Κανονισμός ή Εγκύκλιος με βάση την οποία διέπετε το κάθε Έσοδο; Αν ναι, παρακαλώ να γίνει αναφορά στο συγκεκριμένο Άρθρο της Νομοθεσίας, Κανονισμού ή Εγκυκλίου.
3. Παρακαλώ, όπως κατηγοριοποιηθούν τα έσοδα από φορολογίες στις πιο κάτω κατηγορίες:

* Φόρος Εισοδήματος
* Φόρος Προστιθέμενης Αξίας
* Φόρος αγαθών και υπηρεσιών (goods and services tax)
* Δασμός (customs duty)
* Φόρος Ακίνητης Περιουσίας (property tax)
* Τέλος
* Άλλο \_\_\_\_\_\_\_\_\_\_\_(παρακαλώ προσδιορίστε)

1. Παρακαλώ όπως προσδιορίσετε το φορολογητέο σημείο/γεγονός (taxable event) του συγκεκριμένου εσόδου.

* Για έσοδα από Φόρο Εισοδήματος:
  + είναι η απόκτηση του φορολογητέου εισοδήματος κατά τη φορολογική περίοδο από τον φορολογούμενο, ή
  + άλλο (παρακαλώ προσδιορίστε)
* Για έσοδα από Φόρο Προστιθέμενης Αξίας:
  + είναι η ανάληψη φορολογητέας δραστηριότητας κατά τη φορολογική περίοδο από τον φορολογούμενο, ή
  + άλλο (παρακαλώ προσδιορίστε)
* Για έσοδα από Φόρο Αγαθών και Υπηρεσιών:
  + είναι η αγορά ή πώληση φορολογητέων αγαθών και υπηρεσιών κατά τη διάρκεια της φορολογικής περιόδου, ή
  + άλλο (παρακαλώ προσδιορίστε)
* Για έσοδα από Δασμούς:
  + είναι η διακίνηση των αγαθών ή υπηρεσιών που υπόκεινται σε δασμούς πέρα από τα τελωνειακά σύνορα, ή
  + άλλο (παρακαλώ προσδιορίστε)
* Για έσοδα από Φόρο Ακίνητης Περιουσίας:
  + είναι η υπέρβαση της ημερομηνίας κατά την οποία εισπράττεται ο φόρος ή η περίοδος για την οποία επιβάλλεται ο φόρος, εάν ο φόρος εισπράττεται σε περιοδική βάση, ή
  + άλλο (παρακαλώ προσδιορίστε)
* Για έσοδα από άλλη φορολογία (προσδιορίστε):
  + παρακαλώ προσδιορίστε το φορολογητέο σημείο

1. Παρακαλώ όπως αναφέρετε το σχετικό άρθρο νομοθεσίας/κανονισμού/εγκυκλίου βάσει του οποίου έχετε προσδιορίσει το φορολογητέο σημείο/γεγονός (taxable event) στο προηγούμενο ερώτημα.
2. Προπληρωμή φορολογίας προκύπτει όταν ο φορολογούμενος καταβάλει την οφειλή τoυ πριν το φορολογικό σημείο/γεγονός (taxable event).
3. Παρακαλώ όπως καταγραφούν οι προϋποθέσεις που επιβάλλουν όρια στη χρήση των εσόδων, όπως αυτές ορίζονται πιο κάτω (βλ. «Ορισμοί», σελ. 6).
4. Παρακαλώ όπως καταγραφούν οι περιορισμοί που επιβάλλουν όρια στη χρήση των εσόδων, όπως αυτοί ορίζονται πιο κάτω (βλ. «Ορισμοί», σελ. 6).
5. Παρακαλώ όπως υποδείξετε εάν το έσοδο παραχωρείται από ποσά που εισπράττονται από άλλο οργανισμό (πχ Ευρωπαϊκή Ένωση. Σε περίπτωση που το συγκεκριμένο ποσό εισπράττονται από άλλο οργανισμό, παρακαλώ όπως υποδείξετε κατά πόσο λειτουργείτε ως αντιπρόσωπος (βλ. «Ορισμοί» σελ. 7 – Ποσό ως μεσάζων / αντιπρόσωπος) του άλλου οργανισμού, σύμφωνα με τις οδηγίες που δίνονται πιο κάτω.

**Ορισμοί:**

1. ***Έσοδα***

Έσοδα είναι οι αυξήσεις της καθαρής οικονομικής θέσης μια οντότητα, εκτός από τις αυξήσεις που προκύπτουν από εισφορές από τους ιδιοκτήτες (ownership contributions).

1. ***Φόροι***

Οι φόροι είναι οικονομικά οφέλη ή προσφερόμενη εξυπηρέτηση που καταβάλλονται υποχρεωτικά ή είναι καταβλητέα σύμφωνα με νόμους ή/και κανονισμούς που έχουν θεσπιστεί σχετικά με την παροχή εσόδων στην κυβέρνηση. Οι φόροι δεν περιλαμβάνουν πρόστιμα ή άλλες κυρώσεις που επιβάλλονται για παραβιάσεις του νόμου.

1. ***Tax expenditures***

Οι φορολογικές δαπάνες αποτελούν προνομιακές διατάξεις της φορολογικής νομοθεσίας, οι οποίες προσφέρουν σε κάποιους φορολογούμενους παραχωρήσεις που δεν είναι διαθέσιμες σε τρίτους.

1. ***Φορολογητέο Σημείο/Γεγονός (Taxable Event)***

Το φορολογητέο σημείο/γεγονός είναι το γεγονός που η κυβέρνηση, ο νομοθέτης ή άλλη αρχή έχει καθορίσει ότι θα υπόκειται σε φορολογία.

1. ***Μεταβιβάσεις (Transfers)***

Οι μεταβιβάσεις είναι εισροές μελλοντικών οικονομικών οφελών ή προσφερόμενης εξυπηρέτησης από συναλλαγές χωρίς υποχρέωση ανταπόδοσης, εκτός των φόρων.

1. ***Προϋποθέσεις σε μεταβιβαζόμενα στοιχεία ενεργητικού (Conditions on transferred assets)***

Οι προϋποθέσεις σε μεταβιβαζόμενα στοιχεία ενεργητικού είναι διατάξεις που ορίζουν ότι τα μελλοντικά οικονομικά οφέλη ή η προσφερόμενη εξυπηρέτηση που ενσωματώνονται στο στοιχείο ενεργητικού, απαιτείται να χρησιμοποιηθούν από τον αποδέκτη με τον τρόπο που έχει προκαθοριστεί. Σε αντίθετη περίπτωση (δηλ. εάν δεν χρησιμοποιηθούν όπως έχει προκαθοριστεί), τα μελλοντικά οικονομικά οφέλη ή η προσφερόμενη εξυπηρέτηση θα πρέπει να επιστραφούν στον αρχικό μεταβιβάζοντα .

1. ***Περιορισμοί σε μεταβιβαζόμενα στοιχεία ενεργητικού (Restrictions on transferred assets)***

Οι περιορισμοί σε μεταβιβαζόμενα στοιχεία ενεργητικού είναι οι διατάξεις που περιορίζουν ή κατευθύνουν τους σκοπούς για τους οποίους μπορεί να χρησιμοποιηθεί ένα μεταβιβαζόμενο στοιχείο ενεργητικού, αλλά δεν διευκρινίζουν ότι τα μελλοντικά οικονομικά οφέλη ή η προσφερόμενη εξυπηρέτηση πρέπει να επιστραφούν στον μεταβιβάζοντα εάν δε χρησιμοποιηθούν όπως έχει προκαθοριστεί.

1. ***Ποσό ως μεσάζων / αντιπρόσωπος:***

Aφορά σε ποσό που καταβάλλεται σε φυσικά ή νομικά πρόσωπα, ως μεσάζοντας/αντιπρόσωπος τρίτου φορέα. Οι οντότητες του δημόσιου τομέα δύνανται να πραγματοποιούν εκροές για ποσά που εισπράττονται από άλλο οργανισμό ή τρίτους. Τα ποσά που συλλέγονται ως αντιπρόσωποι/μεσάζοντες τρίτων, δεν οδηγούν σε αύξηση των καθαρών περιουσιακών στοιχείων ή των εσόδων του αντιπροσώπου/μεσάζοντα. Αυτό συμβαίνει επειδή ο αντιπρόσωπος/μεσάζοντας δεν μπορεί να ελέγξει τη χρήση τους ή να επωφεληθεί από τα συλλεγόμενα περιουσιακά στοιχεία κατά την επιδίωξη/διεκπεραίωση των στόχων του.

Μια οντότητα κατηγοριοποιείται ως αντιπρόσωπος, βάσει των παρακάτω ενδείξεων:

* Ένα άλλο μέρος είναι κυρίως υπεύθυνο για την εκπλήρωση της σύμβασης.
* Η οντότητα δεν έχει κίνδυνο απογραφής (inventory risk) πριν ή μετά την παραγγελία των αγαθών από τον πελάτη, κατά τη μεταφορά ή κατά την επιστροφή τους.
* Η οντότητα δεν έχει τη διακριτική ευχέρεια να καθορίζει τιμές για τα αγαθά/υπηρεσίες του άλλου μέρους και ως εκ τούτου το όφελος που μπορεί να λάβει από αυτά τα αγαθά/υπηρεσίες είναι περιορισμένο.
* Η αμοιβή της οντότητας έχει τη μορφή προμήθειας.
* Η οντότητα δεν εκτίθεται σε πιστωτικό κίνδυνο για το εισπρακτέο ποσό από λήπτη έναντι των αγαθών ή υπηρεσιών του άλλου μέρους.